Turistička zajednica Grada Opuzena
Trg kralja Tomislava 1, 
20355 Opuzen


JAVNI POZIV
IZLAGAČIMA I OPG-OVIMA ZA SUDJELOVANJE NA MANIFESTACIJI „MANDARINA FEST 2026.“

Turistička zajednica Grada Opuzena poziva OPG-ove, proizvođače, obrtnike, poduzetnike, udruge i ostale izlagače s područja doline Neretve i šire regije da se prijave za sudjelovanje na manifestaciji „MANDARINA FEST 2026.“, koja će se održati 23. listopada od 16:00 sati u Gradskom parku u  Opuzenu.
Manifestacija je posvećena mandarini kao prepoznatljivom simbolu doline Neretve, ali i promociji domaćih proizvoda, autohtone gastronomije, tradicije, poljoprivrede, obrtništva i turističke ponude cijele regije.
Cilj manifestacije je okupiti kvalitetne lokalne i regionalne proizvođače te posjetiteljima ponuditi raznoliku ponudu domaćih, autohtonih i tradicijskih proizvoda.
Pozivamo zainteresirane izlagače da predstave i ponude:
· svježe voće i povrće te proizvode od mandarina,
· domaće prehrambene i poljoprivredne proizvode,
· tradicionalne i autohtone proizvode,
· suhomesnate i mliječne proizvode,
· med i proizvode od meda,
· vina, likere i druga autohtona pića,
· domaće kolače i slastice,
· rukotvorine, suvenire i proizvode tradicijskih obrta,
· proizvode lokalnih OPG-ova i malih proizvođača,
· ostale proizvode koji svojom kvalitetom i ponudom doprinose sadržaju manifestacije.
Posebno nam je drago ugostiti izlagače iz doline Neretve, Dubrovačko-neretvanske županije, Splitsko-dalmatinske županije te susjednih područja, kako bismo zajednički predstavili bogatstvo i raznolikost naše regije.
Prijava za sudjelovanje
Zainteresirani izlagači mogu se prijaviti do 20. listopada putem službenog maila: info@tz-opuzen.hr, 
te dostaviti podatke o:

Naziv OPG-a/obrta/tvrtke
Proizvodi koji se planiraju izlagati
Kontakt broj 

Broj izlagačkih mjesta je ograničen, a organizator zadržava pravo odabira izlagača sukladno konceptu i raspoloživom prostoru manifestacije.

Dođite u Opuzen, predstavite svoje proizvode i budite dio Mandarina festa 2026. — manifestacije koja slavi mandarinu, Neretvu, domaće proizvode i ljude koji ih stvaraju! 🍊
Opuzen vas čeka!



	                                                                                             U Opuzenu, 12.10.2026. godine

